Diari Oficial de la Generalitat Valenciana


Sumari del DOGV 6685, del 04-01-2012 (2011/13113)

Subhasta per a l'alienació de l'aprofitament ordinari de fusta i biomassa en algunes forests d'utilitat pública de la província de València i Alacant, propietat de la Generalitat Valenciana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6685

Data del DOGV
:   04-01-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/13480


Data del document
:   21-12-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Subhasta

Anàlisi jurídica

 Descriptors 

:   * contracte administratiu

Subhasta per a l'alienació de l'aprofitament ordinari de fusta i biomassa en algunes forests d'utilitat pública de la província de València i Alacant, propietat de la Generalitat Valenciana. [2011/13717]  
1. Objecte de l'anunci  
Subhasta per a l'alienació de l'aprofitament ordinari de fusta i biomassa en algunes forests d'utilitat pública de la província de València i Alacant que figuren en l'annex III, gestionades per la Conselleria d'Infraestructures, Territori i Medi Ambient, mitjançant la Llei 3/1993, de 9 de desembre, forestal de la Comunitat Valenciana, corresponent al pla per a l'any 2012 i següents, i propietat de la Generalitat Valenciana. La subhasta serà a l'alça i el preu mínim anual serà el de taxació que figura per a cada forest en l'annex III i un període de 20 anys.  
  
  
2. Condicions generals de l'aprofitament  
Les subhastes s'adjudiquen i es regeixen de conformitat amb el que disposa el capítol IV del títol III de la Llei 43/2003, de forests quant al contingut bàsic i l'article 30 i següents de la Llei 3/1993, de 9 de desembre, forestal de la Comunitat Valenciana, com també el capítol IV del títol IV del Decret 98/1995, pel qual s'aprova el Reglament forestal.  
  
Així mateix, és aplicable el plec general de condicions facultatives pel qual es regeix l'execució dels aprofitaments a les forests, publicat en el Butlletí Oficial de la Província, de 5 de juliol de 1975 i el Decret 485/1962, de 22 de febrer, pel qual s'aprova el Reglament de forests.  
  
  
3. Condicions especials de l'aprofitament  
L'aprofitament licitat es regula concretament en els plans d'ordenació de recursos forestals, i s'han d'ajustar al que concretament designa el projecte d'ordenació per a cada forest, pla dasocràtic o instrument de gestió equivalent; a més, s'han d'ajustar al respectiu plec de condicions tecnicofacultatives, el qual està a la disposició de les persones interessades en el Servei d'Ordenació i Gestió Forestal, de la Direcció General de Medi Natural, tot això segons el que estableix la Llei 30/2007, de 30 d'octubre, de contractes del sector públic; el Decret 485/1962, de 22 de febrer, pel qual s'aprova el Reglament de forests; la Llei 43/2003, de 21 de novembre, modificada per la Llei 10/2006, de 20 d'abril, de forests, i la Llei 14/2003, de 10 d'abril, de patrimoni de la Generalitat.  
  
Així mateix s'han de regir pel que disposa el Decret 7/2004, de 23 de gener, del Consell, pel qual s'aprova el plec general de normes de seguretat en prevenció d'incendis forestals que s'han d'observar en l'execució d'obres i treballs que es realitzen en terreny forestal o en els seus voltants.  
  
4. Capacitat del licitador  
Només estan capacitades les persones naturals o jurídiques, espanyoles o estrangeres, que tinguen plena capacitat d'obrar, que no estiguen incurses en una prohibició de contractar conforme a l'article 49 de la Llei de contractes del sector públic, i que acrediten la seua solvència econòmica, financera i tècnica o professional i que justifiquen haver constituït el depòsit provisional equivalent al dos per cent de la taxació respectiva. Les unions d'empresaris s'han de regir pel que preveu l'article 48 de la Llei de contractes del sector públic.  
D'acord amb les obligacions que assumeix el licitador, per a garantir la solvència econòmica i financera i professional o tècnica cal acreditar:  
4.1. Experiència no inferior a cinc anys en activitats relacionades amb l'aprofitament forestal.  
4.2. Estar en disposició de la maquinària i del personal suficient per a realitzar les activitats objecte de licitació.  
4.3. Declaració jurada de l'empresa d'iniciar els tràmits per a la construcció d'una planta de bioenergia. S'ha d'aportar el compromís de la companyia elèctrica amb acceptació de la connexió a la xarxa de subministrament amb un mínim d'1,9 MW/h. Aquesta connexió ha d'estar ubicada, en nom de l'eficiència energètica, en un municipi que s'incloga dins del perímetre envoltant de les forests objecte de la subhasta, i cal aportar un plànol que ho acredite.  
4.4. Disposar de les certificacions SCF 8125, ISO 14368 i OHSAS 18066.  
4.5. Disposar d'autorització autonòmica de recollida, transport i emmagatzemament de residus silvícoles.  
  
5. Proposicions  
En la sol·licitud s'ha d'indicar clarament la forest de les de l'annex III per a la qual es licita i el licitador. I s'han d'adjuntar dos sobres tancats A i B.  
5.1. Sobre A: documentació administrativa.  
Ha de contenir la documentació següent:  
5.1.1. Document que acredite la personalitat jurídica del licitador i, si és el cas, la representació del firmant de la proposició, com també el compliment de les condicions de solvència econòmica, financera, tècnica i professional.  
5.1.2. Declaració jurada en la qual el licitador firme, sota la seua responsabilitat, que no es troba inclòs en cap cas d'incapacitat o incompatibilitat segons el que preveu la Llei de contractes del sector públic i totes les seues normes de desplegament, i que es troba al corrent de les seues obligacions tributàries i de pagaments a la Seguretat Social, segons el model que s'adjunta a aquest anunci com a annex I.  
5.2. Sobre B: oferta econòmica.  
Ha de contenir exclusivament la proposició econòmica, d'acord amb el model que s'adjunta com a annex II, que ha de ser emplenada com cal i sempre ha de superar el preu mínim que és el de taxació en cada forest de l'annex III adjunt.  
  
6. Lloc i termini de presentació de les ofertes  
El termini per a la presentació de les ofertes serà de 15 dies naturals comptadors des de l'endemà de la publicació d'aquest anunci en el Diari Oficial de la Comunitat Valenciana.  
Els sol·licitants han de presentar l'oferta i la documentació corresponent en sobre tancat adreçat al director general de Medi Natural de la Conselleria d'Infraestructures, Territori i Medi Ambient, carrer de Francesc Cubells, núm. 7, 46920 València, en qualsevol de les formes previstes en l'article 38.4 de la Llei 30/1992, de règim jurídic de les administracions públiques i del procediment administratiu comú.  
  
Igualment, les ofertes poden ser enviades per correu certificat. En aquest cas el licitador ha de justificar la data d'imposició de la tramesa en les oficines de Correus i anunciar a l'òrgan de contractació la remissió de l'oferta mitjançant tèlex, telegrama o telefax en el mateix dia.  
Sense la concurrència d'aquests requisits, l'oferta no serà admesa si l'òrgan de contractació la rep després de la data d'acabament del termini assenyalat en l'anunci. No obstant això, transcorreguts els deu dies naturals següents a la indicada data sense haver-se rebut l'oferta aquesta no serà admesa en cap cas.   
No s'acceptaran les proposicions que tinguen omissions, errors o ratllades que impedisca conéixer clarament tot allò que l'administració estime fonamental per a l'oferta.  
  
7. Lloc i data de celebració  
La subhasta se celebrarà en la Direcció General de Medi Natural a les 11.00 hores, el dia 25 de gener de 2012, de les forests que es detallen en l'annex III. Si resulten desertes les primeres subhastes, se celebraran les segones, sota el mateix tipus de taxació i condicions, deu dies després i sense previ avís. Si resulten desertes les dues subhastes, correspondrà a la Conselleria d'Infraestructures, Territori i Medi Ambient anunciar-la novament, i si estima que han de mantenir-se les condicions tecnicofacultatives seran comunicades a la Direcció General de Medi Natural.  
  
8. Execució de l'aprofitament  
Per a l'execució dels aprofitaments, les persones adjudicatàries s'han d'atenir al que disposa el plec general de condicions facultatives anteriorment esmentat i al plec de condicions tecnicofacultatives per a l'aprofitament de fusta i biomassa en cada forest, elaborat per la Direcció General de Medi Natural, que hauran de ser firmats com cal.  
Les vies de desemboscar necessàries per a l'extracció dels productes les han de pagar les persones rematants, llevat que prèviament a l'adjudicació s'acorde una altra solució entre l'adjudicatari i la Conselleria d'Infraestructures, Territori i Medi Ambient.  
  
9. Causes de resolució del contracte  
Les causes de resolució dels contractes són les que a continuació s'allisten:  
La falta d'adequació al que estableix el plec de condicions tecnicofacultatives per a l'aprofitament de fusta, especificades en l'apartat de clàusules de rescissió d'aquest.  
L'abandó de l'execució del contracte per part de l'empresa contractista. S'entendrà produït l'abandó quan no existisca execució o aquesta siga manifestament insuficient. En aquests casos, a la vista de l'informe de la Secció Forestal i de la importància ambiental que tinga l'execució de l'aprofitament, l'òrgan de contractació podrà actuar, si ho estima procedent, i optar per la concessió d'un termini per a la represa amb els mitjans exigibles o per la resolució del contracte.  
  
La comissió d'infraccions lleus, greus o molt greus de la normativa ambiental, amb independència de les sancions que hi figuren.  
  
La falta d'esmena, en el termini atorgat en l'acte de conformitat, dels defectes observats en el terreny objecte de l'aprofitament.  
  
La incorrecta execució de l'aprofitament, tant durant l'execució com en l'acte de conformitat, quan s'observen danys en la massa forestal.  
  
La falta d'inici de l'execució del contracte en el termini màxim reflectit quan siga motivat per incompliment injustificat del contractista.  
Les causes de resolució exposades es consideren incompliments essencials de contracte imputables al contractista, per tant procedeix la confiscació de la garantia i la indemnització dels danys i perjudicis ocasionats, en la quantitat que excedisca de l'import de la garantia confiscada  
  
10. Garantia definitiva  
L'adjudicatari del gaudi ha de constituir una fiança definitiva en cada forest igual a l'import per aquest concepte reflectit en l'annex III adjunt.  
  
11. Tribunals  
Els litigis derivats d'aquest contracte s'entenen sempre sotmesos als tribunals competents amb jurisdicció a València.  
  
12. Supletori  
En tot allò no previst en aquest plec, cal ajustar-se al que disposa la Llei 30/2007, de 30 d'octubre, de contractes del sector públic.  
  
Els aprofitaments de fusta a què fa referència aquest anunci es detallen en l'annex III.  
  
València, 21 de desembre de 2011.- El director general de Medi Natural: Alfredo González Prieto.  
  
  
ANNEX I  
  
Model de declaració jurada  
(Incompatibilitat o incapacitat)  
  
Sr./Sra. ..., major d'edat, proveït/da de DNI/NIF núm. ..., expedit a ..., amb domicili a ..., declara sota jurament que no es troba incurs/a en cap de les incapacitats, incompatibilitats i prohibicions que preveu la Llei de contractes del sector públic i que està al corrent del compliment de les seues obligacions tributàries i amb la Seguretat Social imposades per les disposicions vigents.  
  
(Lloc, data i firma del proponent)  
  
  
ANNEX II  
  
Model de proposició  
  
Sr./Sra. ..., major d'edat, proveït/da de DNI/NIF núm. ..., expedit a ..., amb domicili a ..., en nom propi o en representació de ..., assabentat/da dels plecs de condicions tecnicofacultatives i economicoadministratives per a contractar mitjançant subhasta l'aprofitament forestal ubicat a la forest d'utilitat pública número ..., denominada ..., es compromet a pagar la quantitat de ... - (en número i lletra) i a l'exacte compliment de totes les determinacions es que consignen en aquests.  
  
  
(Lloc, data i firma del proponent)  
  
  
  
ANNEX III  
  
Les pliques s'obriran a les 11.00 hores del dia 25 de gener de 2012, a la Direcció General de Medi Natural, Servei de d'Ordenació i Gestió Forestal, i correspondran les taxacions inicials, o preu mínim, i la fiança en cada forest següents:  
  
  
  
\*\*\*\*\*\*\*\*\*\*\*\*\*  
  
ANEXO III  
  
Las plicas se abrirán a las 11.00 horas del día 25 de enero de 2012, en la Dirección General de Medio Natural, Servicio de de Ordenación y Gestión Forestal, correspondiendo la tasación inicial, o precio mínimo, y la fianza en cada monte las siguientes:  
  
  
  
(\*)- Ph: Pinus halepensis  
- Pp: Pinus pinaster